b"\n_START_ARTICLE_\nCripta Napolitana\n_START_SECTION_\nHist\xc3\xb2ria i llegenda\n_START_PARAGRAPH_\nUna llegenda atribueix la construcci\xc3\xb3 d'aquest t\xc3\xbanel al poeta rom\xc3\xa0 Virgili, llegenda que va ser alimentada per la proximitat a la seva entrada d'un columbari que, des de comen\xc3\xa7aments de l'Imperi Rom\xc3\xa0 s'identificava, igual que en l'actualitat, com la tomba de Virgili. _NEWLINE_La realitat de l'edificaci\xc3\xb3 d'aquesta obra d'enginyeria civil \xc3\xa9s que va ser projectada per Lucius Coccius Auctus, tal com ens informa el ge\xc3\xb2graf Estrab\xc3\xb3, per ordre de Marcus Vipsanius Agrippa, dins del projecte de construcci\xc3\xb3 del Portus Iulius. A partir d'aquest fet, va sorgir una altra llegenda que afirma que el t\xc3\xbanel va ser excavat en 15 dies per 100.000 obrers._NEWLINE_Al contrari que la resta dels t\xc3\xbanels dels Camps Flegreus que, acabada la guerra civil entre August i Marc Antoni, van perdre la seva utilitat estrat\xc3\xa8gica i foren progressivament abandonats, la Cripta Neapolitana va seguir sent utilitzada com a infraestructura civil, encara que S\xc3\xa8neca la descriu com a estreta, ombr\xc3\xadvola, obscura i opressiva. En continuar-se utilitzant al llarg del temps, va ser restaurada i millorada. _NEWLINE_Aix\xc3\xad, l'any 1455, el rei de N\xc3\xa0pols Alfons V el Magn\xc3\xa0nim, per reduir el pendent dels seus accessos, va fer rebaixar l'altura del s\xc3\xb2l en 11 m. en la part oriental, i 2 m. en l'occidental. L'any 1548, el virrei Pedro de Toledo ho va fer refor\xc3\xa7ar i pavimentar i, el 1748, Carles III ho va consolidar. _NEWLINE_Al comen\xc3\xa7ament del segle XIX, Jos\xc3\xa9 Bonaparte va ordenar la seva consolidaci\xc3\xb3 i va dotar el seu recorregut amb un sistema d'il\xc2\xb7luminaci\xc3\xb3 a for\xc3\xa7a de llums d'oli, tal com descriu Alexandre Dumas (pare):\xc2\xabQuedem impressionats [...] per l'abominable pudor produ\xc3\xafda per seixanta-quatre llums de petroli dins d'aquest gran forat.\xc2\xbb_NEWLINE_El t\xc3\xbanel va ser utilitzat fins a finals del segle XIX, quan va ser tancat per presentar problemes d'estabilitat i amena\xc3\xa7ar ru\xc3\xafna.\n_START_SECTION_\nCultes i tradicions\n_START_PARAGRAPH_\nLa  Cripta Neapolitana ha influ\xc3\xaft sobre la cultura i tradicions napolitanes, i tamb\xc3\xa9 ha donat nom a dos barris de la ciutat de N\xc3\xa0pols: Piedigrotta a l'est i Fuorigrotta a l'altre costat . _NEWLINE_La seva influ\xc3\xa8ncia va m\xc3\xa9s enll\xc3\xa0 de la topon\xc3\xadmia: avorrida per S\xc3\xa8neca i admirada per Estrab\xc3\xb3, profanada per Petroni, lloada per Petrarca, estimada per Goethe i temuda per Alexandre Dumas (pare), vista pels napolitans amb una mescla de sorpresa i admiraci\xc3\xb3, la cripta ha tingut un important paper en les seves creences, els seus rituals i el seu folklore. Aquestes facetes llegend\xc3\xa0ries s'han del fort valor simb\xc3\xb2lic de qualsevol caverna, com a imitaci\xc3\xb3 d'un \xc3\xbater, que permet passar de la mort a la vida i de la obscuritat a la llum._NEWLINE_Per Petroni, la cripta al segle I estava consagrada a Pr\xc3\xadap, d\xc3\xa9u de la fertilitat, en honor seu es celebraven cerim\xc3\xb2nies mist\xc3\xa8riques i cultes orgi\xc3\xa0stics nocturns. _NEWLINE_Durant els treballs de restauraci\xc3\xb3 i millora realitzats pels virreis espanyols, es va trobar un baix relleu de Mithra Taurocton del segle III, avui conservat al Museu Arqueol\xc3\xb2gic Nacional de N\xc3\xa0pols. Aix\xc3\xb2 suggereix que la cripta va ser utilitzada com mitreo. Com a font purificadora, prescrita per aquest culte, els pous i els balnea (piscines) trobats en el seu interior, estaven alimentats per l'aq\xc3\xbceducte de la Gruta de Sej\xc3\xa0, que tamb\xc3\xa9 travessa el pujol de Posillipo per assortir d'aigua les instal\xc2\xb7lacions militars dels camps Flegreus, fins a piscina mirabilis de Misenum._NEWLINE_A m\xc3\xa9s, el t\xc3\xbanel est\xc3\xa0 orientat d'est a oest, la qual cosa permet que en els equinoccis, els rajos del sol ponent l'entravessessin de costat a costat, la qual cosa va sorprendre a Goethe. Aquest fenomen augmenta la seva aura misteriosa, fent que la tradici\xc3\xb3 sign\xc3\xa9s que una maledicci\xc3\xb3 s'abatia sobre tots aquells que gosaven travessar-ho sols a la nit. Aquesta creen\xc3\xa7a es veia refor\xc3\xa7ada per la creen\xc3\xa7a medieval de la seva m\xc3\xa0gica construcci\xc3\xb3 deguda a un gest de Virgili. _NEWLINE_En algun moment de finals de l'Imperi Rom\xc3\xa0, el mitraisme va ser substitu\xc3\xaft pel cristianisme. Al segle XIV, els arxius dels reis Angevins i el testimoniatge de Petrarca assenyalen l'exist\xc3\xa8ncia a la cripta del culte a la Madonna Odegetria, la icona de la qual es conserva encara pintat en una capella edificada sobre les ru\xc3\xafnes del santuari de Priap, icona que rep una extraordin\xc3\xa0ria devoci\xc3\xb3 popular, i va aconseguir que s'aixequ\xc3\xa9s l'esgl\xc3\xa9sia de Santa Maria Piedigrotta davant de l'entrada del t\xc3\xbanel."